钦定古今图书集成/明伦汇编/氏族典/第459卷 > 《廖用贤尚友录》 > 魏仁浦
## 钦定古今图书集成/明伦汇编/氏族典/第459卷 > 《廖用贤尚友录》 > 魏仁浦

按《宋史魏仁浦传》：“仁浦字道济，卫州汲人。事周祖为
羽林将军。世宗即位，授枢密副使，拜检校太傅，迁中
书侍郎平章事，集贤殿大学士。恭帝嗣位，加刑部尚
书。宋初，进位右仆射。开宝二年，从征太原，中途遇疾，
还至梁侯驿卒。仁浦性宽厚，淮南之役，获贼兵数千
人，仁浦从容上言，俾隶诸军，军中无滥杀者。景德四”
年，其子咸信请谥曰“宣懿。”子咸美、咸熙。咸信。咸美以
左司御率府率致仕。咸熙以父任累迁至太仆少卿，
卒。子昭庆，驾部员外郎；昭文，西染院使；昭素，供奉官、
阁门祗候。